6 Afei bere a nnipa fii ase dɔɔso wɔ asaase so na wɔwoo mma mmea maa wɔn no,2 nokware Nyankopɔn no mma*+ no hui sɛ nnipa mma mmea ho yɛ fɛ. Enti wɔwarewaree wɔn mu biara a wɔpɛ.3 Ɛnna Yehowa kae sɛ: “Merennya* onipa ho abotare nkosi daa+ efisɛ ɔyɛ honam.* Enti ne mfe bɛyɛ 120.”+4 Saa nna no ne ɛno akyi no, na Nefilimfo* wɔ asaase so. Saa bere no, nokware Nyankopɔn no mma no ne nnipa mma mmea dedae, na wɔne wɔn woo mma mmarima. Eyinom ne abran a wɔtenaa ase tete no, mmarima a wogyee din no.5 Enti Yehowa hui sɛ onipa de abɔnefosɛm ahyɛ asaase so ma, na nea osusuw ho wɔ ne komam nyinaa yɛ bɔne bere nyinaa.+6 Ɛyɛɛ Yehowa yaw* sɛ ɔyɛɛ nnipa wɔ asaase so, na odii awerɛhow*+ wɔ ne komam.7 Ɛnna Yehowa kae sɛ: “Mɛpopa nnipa a mabɔ wɔn no afi asaase so, efi onipa so kosi afieboa ne mmoa a wɔwea ne wim ntuboa so, efisɛ ɛyɛ me yaw sɛ meyɛɛ wɔn.”8 Nanso Noa de, onyaa Yehowa anim dom.9 Noa ho nsɛm ni:Ná Noa yɛ ɔtreneeni+ a ne ho nni asɛm wɔ ne beresofo* mu. Noa ne nokware Nyankopɔn no nantewee.+10 Akyiri yi, Noa woo mma mmarima baasa, Sem, Ham, ne Yafet.+11 Nanso na asaase asɛe wɔ nokware Nyankopɔn no ani so, na na amumɔyɛ ahyɛ so ma.12 Ampa, bere a Onyankopɔn hwɛɛ asaase no, ohui sɛ asɛe,+ efisɛ na ɔhonam* nyinaa asɛe wɔn akwan wɔ asaase so.+13 Afei Onyankopɔn ka kyerɛɛ Noa sɛ: “Merebɛsɛe ɔhonam nyinaa, efisɛ wɔama amumɔyɛ ahyɛ asaase so ma; enti mɛsɛe wɔn aka asaase no ho.+14 Fa dua papa* yɛ adaka.*+ Kyekyɛ adaka no mu, na fa amane*+ yeyɛ emu ne ɛho.15 Sɛnea yɛ no ni: Ma adaka no tenten nyɛ basafa 300,* ne tɛtrɛtɛ nyɛ basafa 50, na efi soro besi fam nyɛ basafa 30.16 Yɛ mfɛnsere wɔ adaka no ho a hann bɛfa mu,* na efi mfɛnsere no so kɔ adaka no atifi no nyɛ basafa baako. Yɛ ɔkwan wɔ adaka no nkyɛnmu,+ na yɛ no aborosan a ɛtoa so abiɛsa, nea ɛwɔ ase, nea ɛwɔ mfinimfini, ne nea ɛwɔ soro.17 “Merebɛma nsu ayiri+ afa asaase so asɛe nnipa ne mmoa nyinaa,* nea nkwa wom na ɛhome* wɔ wiase. Biribiara a ɛwɔ asaase so bɛsɛe.+18 Na me ne wo reyɛ apam; ɛsɛ sɛ wokɔ adaka no mu, wo ne wo mma, wo yere, ne wo mma yerenom.+19 Na mmoa a wɔte ase nyinaa,+ fa abien abien, onini baako, ɔbere baako,+ kɔ adaka no mu na wo ne wɔn nyinaa nnya nkwa.20 Fa ntuboa, sɛnea wɔn su te, afieboa, sɛnea wɔn su te, ne mmoa a wɔwea asaase so nyinaa, sɛnea wɔn su te; fa ebiara abien abien ka wo ho na wonnya nkwa.+21 Afei boaboa nnuan ahorow a wodi nyinaa+ bi ano, na ayɛ wo ne mmoa no aduan.”22 Na Noa yɛɛ nea Onyankopɔn ka kyerɛɛ no no nyinaa. Ɔyɛɛ saa pɛpɛɛpɛ.+
twi_Latn